Sotsiaalkindlustusamet

Paldiski mnt 80

15092 Tallinn

E-post: [info@sotsiaalkindlustusamet.ee](mailto:info@sotsiaalkindlustusamet.ee) /kuupäev/

Vaide esitaja:

Isikukood:

Elukoht:

Telefon:

E-post:

**VAIE SOTSIAALKINDLUSTUSAMETI /KUUPÄEV/ OTSUSELE NR /…/**

1.Asjaolud

Esitasin /kuupäev/ taotluse puude raskusastme tuvastamiseks. Sotsiaalkindlustusameti /kuupäev/ otsuse nr /…/ kohaselt puude raskusastet ei tuvastatud**/**tuvastati raske/keskmine puue/, sain otsuse kätte /kuupäev/.

Leian, et otsus, millega ei tuvastatud puuet**/**tuvastati raske/keskmine puue ei ole õiguspärane, kuna otsus ei vasta minu tegelikule terviseseisundist tulenevale abivajadusele. Minul esinevad terviseprobleemid, mille tõttu on takistatud ühiskonnaelus osalemine teistega võrdsetel alustel. Kestvatest terviseprobleemidest tulenevate takistuste tõttu vajan kõrvalabi, juhendamist, järelevalvet. Lähtudes eeltoodust leian, et Sotsiaalkindlustusameti otsus tuleb tunnistada kehtetuks ning teha uus otsus, millega tuvastada sügav/raske/keskmine puue.

2. Põhjendused

2.1. Puuetega inimeste sotsiaaltoetuste seaduse eesmärk on puuetega inimeste iseseisva toimetuleku, sotsiaalse integratsiooni ja võrdsete võimaluste toetamine ning õppimise ja töötamise soodustamine puudest tingitud lisakulude osalise hüvitamise kaudu (PISTS § 1 lg 2). Puue on inimese anatoomilise, füsioloogilise või psüühilise struktuuri või funktsiooni kaotus või kõrvalekalle, mis koostoimes erinevate suhtumuslike ja keskkondlike takistustega tõkestab ühiskonnaelus osalemist teistega võrdsetel alustel. Vanaduspensioniealisel inimesel tuvastatakse lähtuvalt kõrvalabi, juhendamise või järelevalve vajadusest **sügav, raske või keskmine** puude raskusaste. **Sügav puue** on inimese anatoomilise, füsioloogilise või psüühilise struktuuri või funktsiooni kaotus või kõrvalekalle, millest tingituna vajab isik pidevat kõrvalabi, juhendamist või järelevalvet ööpäevaringselt; **raske puue** on inimese anatoomilise, füsioloogilise või psüühilise struktuuri või funktsiooni kaotus või kõrvalekalle, millest tingituna vajab isik kõrvalabi, juhendamist või järelevalvet igal ööpäeval ning **keskmine puue** on inimese anatoomilise, füsioloogilise või psüühilise struktuuri või funktsiooni kaotus või kõrvalekalle, millest tingituna vajab isik regulaarset kõrvalabi või juhendamist väljaspool oma elamiskohta vähemalt korra nädalas (PISTS § 2 lg 1, § 2lg 11 ja § 2 lg 11 p 1-3).

Minul on diagnoositud erinevad kroonilised haigused /kirjeldada haiguste kulgu, püsivust ja mõju igapäevasele tegutsemisele/.

Terviseseisundist tulenevad piirangud mõjutavad minu igapäevast toimetulekut olulisel määral. Sõltun paljudes toimingutes /abikaasa/elukaaslase/laste/tuttavate/sõprade toest ja abist. Kirjeldage, millistes tegevustes/toimingutes abi vajate (nt. söömisel, riietumisel, hügieenitoimingutel, liikumisel, suhtlemisel; vt joonealust selgitust) [[1]](#footnote-1).

Kui vajate erinevaid riiklikke või kohaliku omavalitsuse teenuseid (tugiisik, hooldaja vms), siis loetlege teenused ja kirjeldage kasutamist.

Abivahendite kasutamisel loetlege abivahendid ning kirjeldage kasutamise sagedust ja viisi.

Ka perearsti/raviarsti/spetsialistide hinnangul on minu terviseprobleemid sellise ulatuse ja mõjuga, et vajan erinevat tuge ja abi (võimalusel viidata tervise infosüsteemi kandele, visiidil öeldule) ning esineb alus puude raskusastme tuvastamiseks.

### 2.2.PISTS § 71 lg 1 kohaselt makstakse  puudega vanaduspensioniealise inimese toetust igakuiselt keskmise, raske või sügava puudega vanaduspensioniealisele inimesele puudest tingitud lisakulude hüvitamiseks ja rehabilitatsiooniplaani olemasolu korral selles ettenähtud tegevusteks, välja arvatud ravikindlustuse ja riigieelarve muudest vahenditest finantseeritavateks tegevusteks.

### Terviseprobleemide tõttu esinevad mul olulised kulutused ravimitele, abivahenditele ja toetavatele teenustele. Vajan erinevaid ravimeid/abivahendeid/teenuseid, mis on minu jaoks oluline lisakulu (võimalusel loetleda lisakulud üldiselt).

Leian, et Sotsiaalkindlustusameti otsus ei vasta PISTS eesmärgile, milleks on puuetega inimeste iseseisva toimetuleku, sotsiaalse integratsiooni ja võrdsete võimaluste toetamine ning õppimise ja töötamise soodustamine puudest tingitud lisakulude osalise hüvitamise kaudu. Vajan igapäevaselt erinevat tuge ja abi. Lähtudes eeltoodust palun tunnistada Sotsiaalkindlustusameti /kuupäev/ otsus nr /…/ kehtetuks ja teha uus otsus, millega tuvastada sügav/raske/keskmine puue.

Kinnitan, et vaieldavas asjas ei ole jõustunud kohtuotsust ega toimu kohtumenetlust, vaideotsuse soovin saada krüpteerimata/krüpteeritud vormis e-posti teel/tähituna posti teel/.

/nimi/

/allkiri/ /allkirjastatud digitaalselt/

Lisad: (vt joonealust selgitus)[[2]](#footnote-2)

1. Spetsialistide/raviarstide täiendavad hinnangud

2. Muud asjakohased dokumendid

1. **Kõrvalabi või juhendamine** on abi osutamine inimesele, kes ei tule iseseisvalt toime söömise, hügieenitoimingute, riietumise, liikumise või suhtlemisega. **Järelevalve** on ohutuse tagamine inimese suhtes, kes oma tegevuse või tegevusetusega võib tekitada kahju iseenda või teiste inimeste elule, tervisele või varale. [↑](#footnote-ref-1)
2. Võimalusel viidata lisadele dokumendis sees. [↑](#footnote-ref-2)